ประกาศธนาคารแห่งประเทศไทยที่ สรข. 2/2565 เรื่อง การจัดส่งข้อมูลผู้ได้รับผลประโยชน์ที่แท้จริงจากการลงทุนในตราสารนี้---------------------------------ข้อ ๑ เหตุผลในการออกประกาศ เพื่อประโยชน์ในการจัดทําสถิติดุลการชําระเงิน ฐานะการลงทุนระหว่างประเทศ และสถิติการเงินของประเทศให้ทันต่อสถานการณ์และมีความครบถ้วนถูกต้องยิ่งขึ้นและเพิ่มประสิทธิภาพในการดําเนินภารกิจอันพึงเป็นงานของธนาคารกลางในการติดตามและวิเคราะห์ข้อมูลสําหรับใช้ประกอบการดูแลเสถียรภาพเศรษฐกิจการเงินโดยรวมและเพิ่มความโปร่งใสเพื่อให้สอดคล้องกับการกํากับดูแลตามมาตรฐานสากล ธนาคารแห่งประเทศไทยจึงเห็นสมควรกําหนดให้บุคคลที่เกี่ยวข้องกับการลงทุนและการถือครองตราสารหนี้ที่ออกในประเทศไทยเปิดเผยหรือจัดส่งข้อมูลให้แก่ธนาคารแห่งประเทศไทยข้อ ๒ อํานาจตามกฎหมาย อาศัยอํานาจตามความในมาตรา 10 แห่งพระราชบัญญัติธนาคารแห่งประเทศไทย พุทธศักราช 2485 ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่4) พ.ศ. 2551ข้อ ๓ ยกเลิก 3.1 ประกาศธนาคารแห่งประเทศไทย ที่ สรข. 8/2559 เรื่อง การจัดส่งข้อมูลผู้ได้รับ ผลประโยชน์ที่แท้จริงจากการลงทุนในตราสารหนี้ เพื่อการจัดทําสถิติดุลการชําระเงินและฐานะการลงทุนระหว่างประเทศ ลงวันที่ 28 กรกฎาคม 2559 3.2 ประกาศธนาคารแห่งประเทศไทย ที่ สรข. 4/2564 เรื่อง การจัดส่งข้อมูลผู้ได้รับ ผลประโยชน์ที่แท้จริงจากการลงทุนในตราสารหนี้ เพื่อการจัดทําสถิติดุลการชําระเงินและฐานะการลงทุนระหว่างประเทศ (แก้ไขเพิ่มเติมครั้งที่ 1) ลงวันที่ 30 มีนาคม 2564 3.3 หนังสือเวียน 3.3.1 หนังสือที่ ฝสข.(21) ว.71/2559 และ 72/2559 เรื่อง นําส่งประกาศธนาคารแห่งประเทศไทยที่ สรข. 8/2559 และแบบรายงานยอดคงค้างการถือครองตราสารหนี้ที่ออกในประเทศไทยของผู้ได้รับผลประโยชน์ที่แท้จริง ลงวันที่ 29 สิงหาคม 2559 3.3.2 หนังสือที่ ฝบข.(ว.) 38/2562 เรื่อง ปรับปรุงเงื่อนไขและแบบรายงาน ยอดคงค้างการถือครองตราสารหนี้ที่ออกในประเทศไทยของผู้ได้รับผลประโยชน์ที่แท้จริง ลงวันที่ 12 กรกฎาคม 2562 3.3.3 หนังสือที่ ฝบข.(ว.) 63/2562 เรื่อง การขอผ่อนผันการรายงานยอดคงค้างการถือครองตราสารหนี้ที่ออกในประเทศไทยของผู้ได้รับผลประโยชน์ที่แท้จริง ลงวันที่ 30 ตุลาคม 2562 3.3.4 หนังสือที่ ฝขอ. 17/2564 เรื่อง นําส่งประกาศธนาคารแห่งประเทศไทย ที่ สรข. 4/2564 เรื่อง การจัดส่งข้อมูลผู้ได้รับผลประโยชน์ที่แท้จริงจากการลงทุนในตราสารหนี้ เพื่อการจัดทําสถิติุ ดุลการชําระเงินและฐานะการลงทุนระหว่างประเทศ (แก้ไขเพิ่มเติมครั้งที่ 1) ลงวันที่ 12 เมษายน 2564 3.3.5 หนังสือที่ ฝขอ.(ว.) 22/2564 เรื่อง ปรับปรุงการรายงานยอดคงค้างการถือครองตราสารหนี้ที่ออกในประเทศไทยของผู้ได้รับผลประโยชน์ที่แท้จริง ลงวันที่ 5 พฤษภาคม 2564ข้อ ๔ ขอบเขตการบังคับใช้ ประกาศฉบับนี้ให้ใช้บังคับกับบุคคลซึ่งทําธุรกรรมที่เกี่ยวข้องกับการเงินและการลงทุน ระหว่างประเทศ ได้แก่ ผู้ได้รับผลประโยชน์ที่แท้จริง ผู้รับฝากทรัพย์สินในประเทศไทย ผู้รับฝากทรัพย์สินในต่างประเทศ ตัวแทนการฝากทรัพย์สินของผู้ได้รับผลประโยชน์ที่แท้จริง ศูนย์รับฝาก และนายทะเบียนตามที่กําหนดในประกาศนี้ข้อ ๕ เนื้อหา 5.1 คําจํากัดความ ในประกาศนี้ "ผู้มีถิ่นที่อยู่ในประเทศไทย" หมายความว่า บุคคลธรรมดาที่มีภูมิลําเนาในประเทศไทย และนิติบุคคลผู้มีถิ่นที่อยู่ในประเทศไทย "นิติบุคคลผู้มีถิ่นที่อยู่ในประเทศไทย" หมายความว่า (1) นิติบุคคลที่ตั้งอยู่ในประเทศไทย และให้หมายรวมถึงสาขาหรือสํานักงานตัวแทนที่ประกอบธุรกิจในประเทศไทยของนิติบุคคลที่จัดตั้งขึ้นตามกฎหมายต่างประเทศด้วย (2)ห้างหุ้นส่วน หรือกิจการร่วมค้า ที่ประกอบธุรกิจในประเทศไทย "ผู้มีถิ่นที่อยู่ในต่างประเทศ" หมายความว่า (1) บุคคลธรรมดาที่มีภูมิลําเนาในประเทศอื่นนอกประเทศไทย (2) นิติบุคคลที่ตั้งอยู่ในประเทศอื่นนอกประเทศไทย และให้หมายรวมถึงสาขาหรือ สํานักงานตัวแทนที่ประกอบธุรกิจในต่างประเทศของนิติบุคคลที่จัดตั้งขึ้นตามกฎหมายไทยด้วย (3) บุคคลอื่นใดที่มิใช่ผู้มีถิ่นที่อยู่ในประเทศไทย เช่น สโมสรที่จัดตั้งในต่างประเทศ ที่ไม่มีสภาพเป็นนิติบุคคลตามกฎหมายของประเทศที่จัดตั้งขึ้น "ตราสารหนี้" หมายความว่า ตราสารหนี้ที่ออกในประเทศไทย ได้แก่ (1) พันธบัตร (2) หุ้นกู้ธรรมดา (3) หุ้นกู้แปลงสภาพ (4) หุ้นกู้ด้อยสิทธิ (5) ตั๋วเงินคลัง (6) ตั๋วแลกเงิน (7) ตั๋วเงินอัตราดอกเบี้ยลอยตัว (8) บัตรเงินฝากอัตราดอกเบี้ยลอยตัว (9) first to default credit-linked note (10) proportionate credit-linked note (11) ตั๋วสัญญาใช้เงิน (12) บัตรเงินฝาก (13) หุ้นบุริมสิทธิชนิดไม่ร่วมรับ (14) ใบรับฝากหลักทรัพย์ที่เปลี่ยนมือได้ (15) ตราสารหนี้อื่นใดที่ ธปท. กําหนด "ผู้ได้รับผลประโยชน์ที่แท้จริง" หมายความว่า (1) ผู้มีถิ่นที่อยู่ในต่างประเทศหรือผู้ที่มีถิ่นที่อยู่ในประเทศไทยที่เป็นเจ้าของที่แท้จริงหรือรับผลประโยชน์ที่แท้จริงจากการถือครองหรือลงทุนในตราสารหนี้ หรือ (2) ผู้มีถิ่นที่อยู่ในต่างประเทศหรือผู้ที่มีถิ่นที่อยู่ในประเทศไทยที่มีอํานาจในทางตรงหรือทางอ้อมในการตัดสินใจทําธุรกรรมเพื่อถือครองหรือลงทุนในตราสารหนี้ และให้หมายความรวมถึงบุคคลข้างต้นที่เป็นกองทุนรวม กองทุนสาวนบุคคล ทรัสต์ หรือกองทุนอื่นๆ ซึ่งมีสิทธิในการตัดสินใจถือครองหรือลงทุนในตราสารหนี้ที่กองทุนรวม กองทุนส่วนบุคคล ทรัสต์ หรือกองทุนอื่นๆ ถือครองอยู่ "ผู้รับฝากทรัพย์สินในประเทศไทย" หมายความว่า ธนาคารพาณิชย์หรือบริษัท หลักทรัพย์ที่ทําหน้าที่เป็นผู้ดูแลและเก็บรักษาทรัพย์สินทั่วไป รวมถึงการรับหรือส่งมอบหลักทรัพย์ การรับหรือการจ่ายเงินค่าหลักทรัพย์ การรับเงินปันผล การรับหรือส่งมอบผลประโยชน์อันเกิดจากหลักทรัพย์นั้นๆ "ผู้รับฝากทรัพย์สินในต่างประเทศ"(global custodian) หมายความว่า สถาบัน การเงินหรือนิติบุคคลที่จัดตั้งในต่างประเทศ ที่ทําหน้าที่เป็นผู้ดูแลและเก็บรักษาทรัพย์สินทั่วไป รวมถึงการรับมอบหรือส่งมอบหลักทรัพย์ การรับหรือการจ่ายเงินค่าหลักทรัพย์ การรับเงินปันผล การรับหรือส่งมอบผลประโยชน์อันเกิดจากหลักทรัพย์นั้นๆ "ตัวแทนการฝากทรัพย์สินของผู้ได้รับผลประโยชน์ที่แท้จริง" (international broker) หมายความว่า สถาบันการเงินหรือนิติบุคคลที่จัดตั้งขึ้นในต่างประเทศ ที่ทําหน้าที่เป็นตัวแทนของผู้ได้รับผลประโยชน์ที่แท้จริงในการซื้อหรือการขายทรัพย์สินและฝากทรัพย์สินดังกล่าวกับผู้รับฝากทรัพย์สินในประเทศไทยหรือผู้รับฝากทรัพย์สินในต่างประเทศ "ศูนย์รับฝาก" หมายความว่า บริษัท ศูนย์รับฝากหลักทรัพย์ (ประเทศไทย) จํากัด หรือหน่วยงานอื่นใดที่ตลาดหลักทรัพย์แห่งประเทศไทยจัดตั้งขึ้น หรือได้รับอนุญาตจากคณะกรรมการกํากับหลักทรัพย์และตลาดหลักทรัพย์ หรือตามที่กฎหมายว่าด้วยหลักทรัพย์และตลาดหลักทรัพย์กําหนดไว้ เพื่อประกอบการเป็นศูนย์กลางการให้บริการรับฝากและถอนหลักทรัพย์ รวมทั้งบริการที่เกี่ยวข้องเพื่อประโยชน์ในการหักบัญชี "นายทะเบียน" หมายความว่า บุคคลซึ่งทําหน้าที่จัดทําและเก็บรักษาทะเบียน ตราสารหนี้ รวมทั้งบริการที่เกี่ยวข้องกับงานทะเบียน "บัญชีฝากหลักทรัพย์เพื่อผู้ได้รับผลประโยชน์ที่แท้จริง" หมายความว่า บัญชีฝากหลักทรัพย์แบบแยกรายผู้ได้รับผลประโยชน์ที่แท้จริงที่ผู้รับฝากทรัพย์สินในประเทศไทยเปิดไว้ที่ศูนย์รับฝาก โดยจะเป็นบัญชีที่เปิดแยกตามรายผู้ได้รับผลประโยชน์ที่แท้จริงหรือเปิดเป็นบัญชีเพื่อผู้ได้รับผลประโยชน์ที่แท้จริงหรือเปิดเป็นบัญชีย่อย (sub account) แยกตามรายผู้ได้รับผลประโยชน์ที่แท้จริงก็ได้ "ประกาศหลักเกณฑ์การให้บริการเกี่ยวกับการดูแลและเก็บรักษาตราสารหนี้" หมายความว่า ประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ ประกอบธุรกิจให้บริการอื่นที่เกี่ยวข้องกับบริการทางการเงินประเภทการดูแลและเก็บรักษาตราสารหนี้ (custodian service) และประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการให้บริการเกี่ยวกับตราสารหนี้แก่ลูกค้าของบริษัทหลักทรัพย์ 5.2 การเปิดเผยและการรายงานข้อมูล 5.2.1 ให้ผู้ได้รับผลประโยชน์ที่แท้จริง ผู้รับฝากทรัพย์สินในต่างประเทศ หรือ ตัวแทนการฝากทรัพย์สินของผู้ได้รับผลประโยชน์ที่แท้จริง เปิดเผยหรือจัดส่งข้อมูลการถือครองตราสารหนี้ต่อธนาคารแห่งประเทศไทย ผ่านผู้รับฝากทรัพย์สินในประเทศไทยรายที่ตนฝากตราสารหนี้ ดังกล่าวไว้ หรือผ่านนายทะเบียน แล้วแต่กรณี ในกรณีที่มีการฝากตราสารหนี้ของผู้รับผลประโยชน์ที่แท้จริงผ่านผู้รับฝาก ทรัพย์สินในต่างประเทศหรือตัวแทนการฝากทรัพย์สินของผู้ได้รับผลประโยชน์ที่แท้จริงเป็นทอด ๆ ให้บุคคลข้างต้นเปิดเผยหรือจัดส่งข้อมูลการถือครองตราสารหนี้ดังกล่าวเป็นทอด ๆ เพื่อให้ผู้รับฝากทรัพย์สินในประเทศไทย หรือนายทะเบียน แล้วแต่กรณี สามารถเปิดเผยหรือจัดส่งข้อมูลดังกล่าว ต่อธนาคารแห่งประเทศไทยได้ ทั้งนี้ ให้ถือว่าการดําเนินการตามประกาศหลักเกณฑ์การให้บริการเกี่ยวกับการดูแลและเก็บรักษาตราสารหนี้เป็นการเปิดเผยและจัดส่งข้อมูลในส่วนนั้นตามวรรคหนึ่งและวรรคสองแล้ว 5.2.2 ให้ผู้รับฝากทรัพย์สินในประเทศไทยจัดทําและส่งรายงานข้อมูลการถือครองตราสารหนี้ของผู้ได้รับผลประโยชน์ที่แท้จริงให้แก่ธนาคารแห่งประเทศไทยเป็นรายวัน หรือ กําหนดเวลาอื่นใดตามแต่ละประเภทข้อมูล ทั้งนี้ ตามแบบและวิธีการที่กําหนดไว้ที่เว็บไซด์ธนาคารแห่งประเทศไทย หรือในระบบงานอิเล็กทรอนิกส์ของธนาคารแห่งประเทศไทย โดยผู้รับฝากทรัพย์สิน ในประเทศไทยต้องตรวจสอบและดูแลให้ข้อมูลดังกล่าวเป็นไปโดยถูกต้องครบถ้วน ในกรณีที่ข้อมูลการถือครองตราสารหนี้เป็นข้อมูลที่กําหนดให้บุคคลอื่นเป็นผู้มีหน้าที่เปิดเผย จัดทําและส่งตามข้อ 5.2.3 หรือ 5.2.4 แล้ว ให้ยกเว้นการจัดทําและส่งรายงานข้อมูลเดียวกันนั้นแก่ผู้รับฝากทรัพย์สินในประเทศไทย แล้วแต่กรณี 5.2.3 ให้ผู้รับฝากทรัพย์สินในประเทศไทยและศูนย์รับฝากเปิดเผยและจัดส่งข้อมูลการถือครองตราสารหนี้ของผู้ได้รับผลประโยชน์ที่แท้จริงที่ฝากไว้กับศูนย์รับฝาก ดังต่อไปนี้ ให้แก่ ธนาคารแห่งประเทศไทย โดยให้ศูนย์รับฝากเป็นผู้จัดทําและส่งข้อมูล (1) ข้อมูลการถือครองตราสารหนี้ของผู้ได้รับผลประโยชน์ที่แท้จริง เช่น ยอดคงค้าง รายการส่งมอบหรือรับมอบตราสารหนี้ ตามแบบและวิธีการที่ธนาคารแห่งประเทศไทย กําหนดทุกสิ้นวันทําการ (2) ข้อมูลบัญชีฝากหลักทรัพย์เพื่อผู้ได้รับผลประโยชน์ที่แท้จริงและรายละเอียดของข้อมูลที่เกี่ยวข้อง เช่น ชื่อบัญชี สถานะบัญชี ข้อมูลที่เกี่ยวกับเจ้าของตราสารหนี้ เฉพาะที่เป็นผู้มีถิ่นที่อยู่ในประเทศไทย (shareholder profile) ตามแบบและวิธีการที่ธนาคารแห่ง ประเทศไทยกําหนด ภายในวันทําการถัดไปนับจากวันที่ศูนย์รับฝากได้รับเลขที่บัญชีฝากหลักทรัพย์ เพื่อผู้ได้รับผลประโยชน์ที่แท้จริงจากธนาคารแห่งประเทศไทย 5.2.4 ให้นายทะเบียนเปิดเผย จัดทําและจัดส่งข้อมูลการถือครองตราสารหนี้ที่ตน เป็นนายทะเบียนให้แก่ธนาคารแห่งประเทศไทยเป็นรายครั้งหรือตามรอบเวลาที่ได้รับแจ้งจากธนาคารแห่งประเทศไทย ทั้งนี้ ตามแบบและวิธีการที่ธนาคารแห่งประเทศไทยกําหนด 5.3 การยื่นคําขอผ่อนผัน 5.3.1 ในกรณีที่ผู้ได้รับผลประโยชน์ที่แท้จริง ผู้รับฝากทรัพย์สินในต่างประเทศ หรือ ตัวแทนการฝากทรัพย์สินของผู้ได้รับผลประโยชน์ที่แท้จริงมีเหตุจําเป็นอันสมควรทําให้ไม่สามารถเปิดเผยหรือจัดส่งข้อมูลให้กับธนาคารแห่งประเทศไทยตามข้อ 5.2.1 ได้ ให้บุคคลดังกล่าวยื่นขอผ่อนผัน ต่อธนาคารแห่งประเทศไทยด้วยตัวเองหรือผ่านผู้รับฝากทรัพย์สินในประเทศไทยรายที่ตนฝากตราสารหนี้ ดังกล่าวไว้ หรือยื่นขอผ่อนผันเป็นทอด ๆ เพื่อให้ผู้รับฝากทรัพย์สินในประเทศไทยรวบรวมคําขอผ่อนผัน ยื่นต่อธนาคารแห่งประเทศไทย แล้วแต่กรณี 5.3.2 ในกรณีที่ผู้รับฝากทรัพย์สินในประเทศไทย ศูนย์รับฝาก หรือนายทะเบียน มีเหตุจําเป็นอันสมควรทําให้ไม่สามารถจัดทําและส่งข้อมูลต่อธนาคารแห่งประเทศไทยตามข้อ 5.2.2 ถึง 5.2.4 แล้วแต่กรณีได้ ให้บุคคลดังกล่าวยื่นขอผ่อนผันต่อธนาคารแห่งประเทศไทย ในกรณีที่มีการขอผ่อนผันตามข้อ 5.3 ธนาคารแห่งประเทศไทยอาจพิจารณาผ่อนผันได้ ตามที่เห็นสมควร โดยธนาคารแห่งประเทศไทยอาจกําหนดเงื่อนไขให้ถือปฏิบัติเพิ่มเติมด้วยก็ได้ 5.4 บทเฉพาะกาล 5.4.1 ให้ศูนย์รับฝากเปิดเผยและจัดทําข้อมูลของผู้ได้รับผลประโยชน์ที่แท้จริงที่เป็นผู้มีถิ่นที่อยู่ในประเทศไทยตั้งแต่วันที่ 1 มิถุนายน 2565 เป็นต้นไป 5.4.2 กรณีที่ผู้รับฝากทรัพย์สินในประเทศไทยได้รับผ่อนผันการเปิดบัญชีฝากหลักทรัพย์แบบแยกรายผู้ได้รับผลประโยชน์ที่แท้จริงและการลงทะเบียนแสดงตัวตนตามประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ประกอบธุรกิจให้บริการอื่น ที่เกี่ยวข้องกับบริการทางการเงินประเภทการดูแลและเก็บรักษาตราสารหนี้ (custodian service) สําหรับลูกค้าที่เป็นผู้ได้รับผลประโยชน์ที่แท้จริง ผู้รับฝากทรัพย์สินในต่างประเทศ หรือตัวแทนการฝาก ทรัพย์สินของผู้ได้รับผลประโยชน์ที่แท้จริง เป็นรายกรณีอยู่ก่อนวันที่ประกาศนี้ใช้บังคับ ให้บุคคลข้างต้นเปิดเผย จัดทํา และจัดส่งรายงานข้อมูลการถือครองตราสารหนี้ตามที่ได้รับผ่อนผัน ตามแบบ และวิธีการที่กําหนดไว้ในประกาศฉบับนี้ตั้งแต่วันที่กําหนดให้เริ่มรายงานข้อมูลยอดคงค้างการถือครอง ตราสารหนี้ตามเงื่อนไขในหนังสืออนุญาตผ่อนผันแต่ละฉบับ ทั้งนี้ ก่อนกําหนดเวลาตามวรรคหนึ่ง ให้บุคคลข้างต้นเปิดเผย จัดทํา และ จัดส่งรายงานข้อมูลตามประกาศธนาคารแห่งประเทศไทย ที่ สรข. 8/2559 เรื่อง การจัดส่งข้อมูลผู้ได้รับผลประโยชน์ที่แท้จริงจากการลงทุนในตราสารหนี้ เกี่ยวการจัดทําสถิติดุลการชําระเงินและฐานะการลงทุนระหว่างประเทศ ลงวันที่28 กรกฎาคม 2559 และหนังสือเวียนที่เกี่ยวข้องซึ่งออกตามประกาศดังกล่าว ยกเว้นบุคคลที่ได้รับผ่อนผันการรายงานข้อมูลตามหนังสืออนุญาตผ่อนผันภายใต้ประกาศธนาคารแห่งประเทศไทย ที่สรข. 8/2559 เป็นรายกรณีอยู่ก่อนวันที่ประกาศนี้ใช้บังคับ ให้รายงานข้อมูล ตามที่ได้รับผ่อนผันไว้ได้ต่อไปจนถึงวันที่ 31 มีนาคม 2565ข้อ ๖ วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 23 กุมภาพันธ์ 2565 (นายเศรษฐพุฒิ สุทธิวาทนฤพุฒิ)ผู้ว่าการธนาคารแห่งประเทศไทยทีมข้อมูลตลาดการเงิน ฝ่ายบริหารข้อมูลและดาต้าอนาไลติกส์ โทรศัพท์ 0 2283 5173, 0 2283 5192, 0 2356 7258